cyanic-selkie/wikianc huggingface dataset:
Koordinaten
D'Zuel vun de Wäerter, déi noutwenneg si fir en Objet ze bestëmmen, entsprécht der Dimensioun vum Raum (dacks als n ofgekierzt). Et hëlt een dann d'Koordinate vun engem n-dimensionale Raum dann och als en n-Tupel vu Koordinaten op.
Den Nullpunkt, bei deem all Koordinaten de Wäert 0 unhuelen, nennt een d'Origine.
Burg-Reuland
Si läit am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Koordinaten
De Koordinatesystem deen am meeschte gebraucht gëtt – dat gëllt besonnesch fir d'Schoulmathematik - ass de Kartesesche Koordinatesystem.
Burg-Reuland
D'Gemeng Buerg-Reiland ass 1977 bei der belscher Gemengereform duerch Fusioun vun de fréiere Gemenge Reuland an Thommen entstanen. Déi fréier Gemenge waren der Belsch opgrond vum Traité vu Versailles den 28. Juni 1919 zougesprach ginn. D'Gemengenhaus ass zu Thommen op der Nummer 64.
Den Numm krut d'Gemeng vun der Buerg Reiland, déi d'Uertschaft Burg dominéiert.
Uertschaften an der Gemeng
An der Sektioun Reuland An der Sektioun Thommen
Montenegro
Montenegro (an der Landessprooch Crna Gora; kyrillech Црна Гора [ <span title="Aussprooch, IPA">'t͡sr̩naː 'ɡɔra  ]) ass eng Republik a Südosteuropa, déi u Kroatien, Bosnien an Herzegowina, Serbien an Albanien grenzt. Am südwestlechen Deel vum Land mécht d'Adriatescht Mier eng natierlech Grenz. Montenegro, dat en Deelstaat vum fréiere Jugoslawien an duerno vu Serbien a Montenegro war, ass zanter 2006 en onofhängege Staat.
D'Republik huet 620.000 Awunner, eng Fläch vu ronn 14.000 km², a gehéiert domat zu de klenge Staaten an Europa. D'Land besteet haaptsächlech aus Bierglandschaften an ass dënn besidelt. D'Haaptstad vu Montenegro ass Podgorica.
Um Spaweck
Offiziell Säit vun der Regierung vu Montenegro
Zammermann
Den Zammermann an der Méizuel Zammerleit, och nach Scharpantgen genannt, ass en Handwierker deen haaptsächlech am Holz schafft, a beim Hausbau sech haaptsächlech ëm d'Konstruktioun vum Gespär këmmert.
Doduerch datt beim Bau vu Gespärer hautdesdaags och anert Material, wéi z. B. Stol an Aluminium eng Roll spillen, sinn d'Schlässer, besonnesch bei moderne Konstruktiounen no an no an deem Beräich méi gefrot.
Am Haus selwer kann den Zammermann sech nieft dem Schräiner ëm d'Konstruktioun vun den Trapen an den hëlze Plaffonge bekëmmeren.
Zammerleit hu fréier eng grouss Roll am Schëffsbau gespillt. Si hunn d'Schëffer gebaut, an op all groussem Schëff war ëmmer en Zammermeeschter, deen zoustänneg war fir all d'hëlze Konstruktiounen z'iwwerwaachen an an der Rei ze halen. Bei den Eisebunnsgesellschafte ware se zoustänneg fir hëlze Brécken ze bauen, an de Minièrë responsabel fir d'Afstäipe vun de Galerien, a bei den Arméien hu se Krichsmaschinne gebaut, wéi z. B. grouss Ugrëffstierm op Rieder, a Katapulten.
Gaston Vogel
De Gaston Vogel, gebuer den 9. Oktober 1937 zu Walfer, ass e lëtzebuergeschen Affekot an Auteur vu Bicher a kriteschen Essaien, déi an Zäitschrëften, Zeitungen, iwwer de Radio oder a Bicher publizéiert goufen.
Hien ass och bekannt fir seng kritesch Aussoen a Stellungsnamen zu politesche Problemer (z. B. Affär Bommeleeër an Europäesche Referendum), a fir seng "blummeleg" Sprooch, déi sträppweis zur Koprolalie hin tendéiert an zum iwwerméissege Gebrauch vu franséische Wierder a Phrasen.
Am Oktober 2012 huet hien an engem oppene Bréif un de Premierminister Jean-Claude Juncker géint d'Staatsdepensë fir d'Hochzäit vum Ierfgroussherzog Guillaume mat der Gräfin Stéphanie de Lannoy protestéiert an d'Grënnung vun enger republikanescher Partei an Aussiicht gestallt. ,.
Am Bommeleeërprozess tëscht Februar 2013 a Juli 2014 huet hien ee vun den zwéin Ugeklote vertrueden. No engem ëffentleche Kommentar iwwer d'Aussoe vum Zeie Charles Hoffmann gouf hie vun deem wéinst Verleumdung verklot, gouf awer den 22. Dezember 2014 fräigesprach.
FC Déifferdeng 03
Den FC Déifferdeng 03 ass e lëtzebuergesche Foussballclub vun Déifferdeng. De Veräin ass 2003 aus der Fusioun vun den Déifferdenger Clibb FA Red Boys Déifferdeng an AS Déifferdeng entstanen.
Red Boys Déifferdeng
D'F.A. Red Boys Differdange gouf 1907 als Sporting Club Differdange gegrënnt a war ee vun den erfollegräichste Foussballclibb zu Lëtzebuerg. D'Red Boys war véieranzwangegmol an der Finall vun der Coupe de Luxembourg an huet se fofzéngmol gewonnen. De Veräi war sechsmol Lëtzebuerger Champion an eelefmol Vizechampion.
Arrondissementer vu Paräis
D'Arrondissementer vu Paräis sinn administrativ intrakomunal Andeelungen, déi d'Gemeng Paräis an 20 Stadbezierker opdeelen. Op nationalem Niveau gi se statistesch an administrativ wéi d'Kantonen ugesinn, ma et gëtt awer keng Departementswalen zu Paräis. D'Paräisser Conseilleren hu gläichzäiteg d'Kompetenz vun engem Gemengen- wéi och vun engem Departementsconseiller.
FC Déifferdeng 03
AS Déifferdeng
D'A.S. Déifferdeng (Association Sportive Differdange) gouf 1921 gegrënnt an huet hir éischt Saison 1922/23 gespillt. 1940 huet de Veräi den Numm op FK Rotstern Differdingen missen änneren. D'Joer drop (1941) gouf de Club du vun den Nationalsozialiste ganz verbueden an opgeléist. 1944 ass d'AS Déifferdeng nei gegrënnt ginn.
Arrondissementer vu Paräis
D'Andeelung vu Paräis an Arrondissementer geet op e Gesetz vu 1795 zeréck, mat deem d'Stad sengerzäit an zwielef Arrondissementer opgedeelt gouf. D'Andeelung an déi aktuell zwanzeg Arrondissementer baséiert op dem Gesetz vum 16. Juni 1859 wéi d'Faubourgen tëscht der leschter Rankmauer ëm Paräis (Enceinte de Thiers) an der Mauer vun de Generalpiechter (Mur des Fermiers généraux) derbäi koumen.
FC Déifferdeng 03
AS Déifferdeng
An hirer leschter Saison 2002/03 koum d'éischt Seniorsekipp op eng sechst Plaz an der éischter Divisioun.
Arrondissementer vu Paräis
Dës stättesch Arrondissementer däerfen net mat den Arrondissementer bannent den Departementer verwiesselt ginn, déi eng aner administrativ Opdeelung duerstellen.
FC Déifferdeng 03
Stadien
De Stade Municipal de la Ville de Differdange zu Déifferdeng ass den Heemstadion vum FC Déifferdeng 03 an huet Plaz fir 2.400 Leit, dovu sinn 1.800 Sëtzplazen op der Tribün. Nieft dem Haaptterrain sinn op dësem Site nach e weidere Wues- an ee syntheeteschen Trainingsterrain.
Arrondissementer vu Paräis
A Frankräich sinn och nach Lyon a Marseille an Arrondissementer agedeelt.
FC Déifferdeng 03
Europäesch Kompetitiounen
Zanter der Saison 07/08 huet den FC Déifferdeng 03 mat deels gudde Resultater un europäesche Kompetitiounen deelgeholl. Nom éischten Optrëtt am UI-Cup geint Slovan Bratislava gouf et de 16. Juli 2009 déi éischt Victoire op internationaler Bün geint d'Kroate vun HNK Rijeka am Stade Josy Barthel. Ab der Saison 11/12 huet den FCD dunn Historesches erreecht. Als éischte lëtzebuergesche Veräin huet d'Ekipp aus der Cité du fer et fäerdeg bruecht, sech dräi Joer hannerenee fir eng weider Ronn an der Europa League ze qualifizéieren. Héichpunkt waren no der Disqualifikatioun vun Olympiakos Volos déi zwéi Matcher géint Paris Saint-Germain (18.08.2011 an 25.08.2011) an der Play-Off Ronn vun der Europa League. De gréissten Erfolleg war awer d'Weiderkomme geint d'Profie vum FC Utrecht an der Saison 13/14. ,
Kader
(Quell: offiziell 2017/18 )
Futsal
Säit 2014 gëtt et och eng FC Déifferdeng 03 Futsalekipp. D'Heemmatcher gi gespillt an der Haal vum Centre sportif Parc des Sports direkt nieft dem Stade Municipal. Den FCD03 war 2015 éichte Lëtzebuergesche Landesmeeschter am Futsal.
Naturschutzgebitt Kelsbaach
Kelsbaach ass nieft enger Baach och en Naturschutzgebitt an de Gemenge Gréiwemaacher, Fluessweiler a Wuermer. Iwwer dem Hank vun de Wéngerten op der Musel tëscht Gréiwemaacher a Meechtem erstreckt sech e variéiert Gebitt mat kallekhaltegen, nierstoffaarmen Dréchewisen, wouvun zirka 75 ha zanter dem 3. August 1998 ënner Naturschutz stinn.
Geologie, Topographie a Geschichtleches
E groussen Deel vun der lëtzebuergescher Muselgéigend ass geologesch gesi charakteriséiert duerch de Muschelkallek. Op der Trochiteschicht, déi déi markant Fielswand iwwer de Wéngertsterrassë laanscht d'Musel bilt, setzt déi méi jonk Ceratiteschicht op. Si ass vun engem Kallekbichebësch bedeckt, deen d'Hëtzt gär huet a just nach op onzougängleche Plazen a senger typescher Form erhale bliwwen ass. Uewen um flaache Plateau an deelweis op den Häng vum ieweschte Laf vun der Kelsbaach, déi bei staarke Reeperiode sech an engem Waasserfall an déi fiichtkill an däischter Kelsbaachschlucht stierzt an am Héichsummer ganz dréche fält, leien nierstoffaarm a kallekhalteg Dréchewisen. Wéinst dësen aarteräichen Dréchewisen ass Gebitt mam groussherzoglechem Reglement vum 3. August 1998 mat 75,45 ha zum Naturschutzgebitt ausgewise ginn.
De Kallekstee vun der Ceratiteschicht, deen aus Schuele vu Mieresdéiere besteet, huet sech am Laf vun der Zäit duerch déi natierlech cheemesch Ëmwandlung zu Dolomit transforméiert. Dësen Dolomit gouf bis wäit an 20. Joerhonnert a Steebréch a Minière wéinst sengem grousse Gebrauch (Bausteng, Düngemëttel, Speis an Zement) ofgebaut a mat enger Bremsbunn an duerno enger Seelbunn zu dem Muselufer transportéiert. Nach haut ass an direkter Noperschaft zu der Kelsbaachschlucht den Agank zu enger labyrinthaarteger Galerie ze gesinn.
De besonnesche geologeschen Opbau vum Gestengs huet an der Vergaangenheet heefeg Äerdrutsche verursaacht. Dobäi kommen déi haart Kallek- an Dolomitfielse vum Ieweschtem Muschelkallek op déi als Glëtschschicht wierkend, waasseronduerchlässeg a mergeleg Schichte vum Mëttlere Muschelkallek gär un d'Rutschen. Sou en Äerdrutsch huet a prehistorescher Zäit zum Entstoe vun der Longkaul, engem breeden Abroch um Plateau iwwer de Wäibierger, gefouert. Am Dezember 1964 huet den Hank tëscht der Kelsbaach an der Deisermillen op enger Breet vun 250 m ugefaangen ze rutschen. Eng Millioun Kubikmeter Buedem a Gestengs sinn un d'Rutsche komm an hunn d'Deisermillen zum Astierze bruecht. Op där Plaz stoung e ganze System vu Millen, deen Waasserkraaft bis op déi lescht Drëps ausgenotzt huet. Aus aacht Quelle si véier Millen ugedriwwe ginn. Am ieweschten Deel ass d'Millerad vun der d'Kallek- an Uelegmillen a Beweegung gesat ginn. Vun do aus huet d'Waasser d'Loumillen, wou Gierwstoff fir Lieder hiergestallt ginn ass, a schliisslech d'Karmillen op der Muselstrooss ugedriwwen.
Ekologie
D'Reserv vun der Kelsbaach zeechent sech duerch hir Villsäitegkeet als en aarteräiche Liewensraum aus. Op de sonnegen, waarmen an dréchne kallekhaletegen Dolomitfielse fillt d'Feieromes (Podarcis muralis) sech an hirem Element. Si, déi et gär waarm huet an e geschéckerleche Kloterer ass, huscht d'Wänn heiansdo souguer kappiwwer erop an erof. Vu Planzen, déi sech un d'Hëtzt an d'Dréchenheet ugepasst hunn, weise sech d'Moukekraut (Sedum album) an d'Mëlzfar (Ceterach officinarum) als echt Iwwerliewenskënschtler. Änlech Konditioune weisen d'Dréchemauere vun de Wäibiergterrassen op. D'Steng, déi hei ouni Speis openeeleien, si vum Mënsch geschaf Liewensraim. Si bidden an de kille Splécken a Fouen ënner anerem der Feieromes Schutz a schütze virun Erosioun.
Beats per minute
Beats per minute, englesch fir „Schléi an der Minutt“ an ofgekierzt bpm oder BPM, ass eng Tempoangab fir Museksstécker a gëtt d'Unzuel vun de Schléi an der Minutt un.
Naturschutzgebitt Kelsbaach
Ekologie
Ass den urspréngleche Kallekbichebësch iwwer der Fielswand duerch mënschlechen Agrëff an d'Natur gréisstendeels an e Bësch mat Hieselter (Corylus avellana) a Maasselter (Acer campestre), deen och vun der Hëtzt profitéiert, ëmgewandelt ginn, sou sinn d'Konditiounen an der Baachschlucht vun der Kelsbaach dach ganz anescht. An där killer, fiichter a mat Moos bewuessener Schlucht, wou d'Waassermärel (Cinclus cinclus) an de Wanterpanewippchen (Motacilla cinerea) gär no Klengdéiere sichen, wuessen op den humusräichen Häng virun allem den Aaschtert (Acer pseudoplatanus) d'Routholz (Ulmus glabra) an d'Lann (Tilia platyphyllos).
Besonnesch interessant um Héichplateau sinn déi bléieräich an nierstoffaarm Dréchewisen, op deenen eng Patie schützenswäert Orchideeë wuessen, wéi d'Käerzeblumm (Orchis militaris), de Bocksbaart (Himantoglossum hircinum) oder de Gehaangene Männchen (Aceras anthropophorum), där hiren Nektar vill Päiperleken unzitt.
Beats per minute
Tempo
Naturschutzgebitt Kelsbaach
Naturléierpad
Am Joer 2002 huet d'Forstverwaltung an Zesummenaarbecht mat der Gemeng Gréiwemaacher en interaktive 4 km laange Wäin & Natur Erliefnespad ageriicht. Fofzéng verschidde Statioune féieren de Wäin- an Naturfrënd duerch déi ofwiesslungsräich Reserv a bréngen him déi 2000jäereg Wäibaugeschicht zu Gréiwemaacher, d'Spuere vun de fréiere Millen a Minièren an natierlech d'Villfalt vun der Natur méi no. De Circuit kann zu Gréiwemaacher beim Kierfecht, zu Meechtem bei der Kierch an op der Deisermillen ugefaangen an op zwou Plazen ofgekierzt ginn.
Austrasien
Austrasien (och Austrien) war den Numm vum ëstlechen Deel vum Frankeräich. Dee westleche gëtt Neustrien genannt. D'Karolenger kommen aus Austrasien.
Mangareva
Mangareva ass déi gréisst Insel a Verwaltungszentrum vun de Gambierinselen am ëstleche Südpazifik. Politesch gehéiert se zu Franséisch-Polynesien.
Austrasien
Geschicht
Austrasien (deemno Land am Osten) war zanter dem Doud vum Chlodwig I. am Joer 511 bis zum Pippin dem Jonken meeschtens e selbstännegt Kinnekräich mat Metz als Haaptstad. Den Territore huet déi fränkesch Gebidder ëm de Rhäin, d'Meuse an d'Musel ëmfaasst, mat ë. a. de Stied Metz, Reims, Köln an Tréier. Do derbäi koumen déi Territoirë vun de germanesche Stämm, déi eruewert gi waren: ënner dem éischten Deelkinnek Theuderich Alemannien, méi spéit och Thüringen a Bayern.
Wéi ënner de Karolenger am 8. Joerhonnert d'Räich vereenegt gouf, sinn d'Nimm "Austrasien" an "Neustrien" aus der Geschicht verschwonnen. Ënner den Nokomme vum Karel dem Groussen ass am 9. Joerhonnert d'Räich nei gedeelt ginn an dat, wat dann Däitschland a Frankräich gouf. Dës Andeelung war awer net deckungsgläich mat där vun Austasien an Neustrie virdrun.
Hausmeier vun Austrasien
Am Joer 751 huet de Pippin sech zum Kinnek wiele gelooss an domat d'Functioun vum Hausmeier ofgeschaaft.
Bréck vu Kanne
D'Bréck vu Kanne ass eng Stroossebréck zu Kanne, (Limburg) an der Belsch, iwwer den Albertkanal. Et ass eng Hänkbréck a gouf tëscht 2004 an 2005 gebaut fir eng al Vierendeelbréck vun 1939 z'ersetzen. Iwwer d'Bréck geet d'Nationalstrooss N 619. Den Tablier aus Stol huet eng Längt vun 120 Meter. D'Peileren an d'Opleeër sinn aus arméiertem Bëtong. D'Bréck steet um P.K. 19.31 vum Albertkanal.
Hir Nopeschbrécke sinn d'Bréck vu Vroenhoven an d'Bréck vu Lanaye
Salon d'Hercule
De Salon d'Hercule ass ee vun de Säll am Schlass vu Versailles (Frankräich) an zielt zum Grand Appartement du Roi.
Dëse Sall gouf als éischt als Kapell benotzt éier 1710 déi aktuell Chapelle du Roi fäerdeggestallt gouf. Duerno war de Salon d'Hercule e stännege Schantjen.
Mat der Dekoratioun gouf 1712 ugefaangen an an deem Joer gouf och dat monumentaalt Wierk vum Veronese, Cena da Simone (D'Iesse beim Simon) an dësem Sall opgehaangen. Dëst Wierk, wat ëm 1570 gemoolt gouf, krut de Louis XIV. 1664 vun der Republik Venedeg geschenkt.
Nom Doud vum Sonnekinnek 1715 hunn d'Arbechten opgehalen, an et gouf eréischt 1725 weidergeschafft. Inspiréiert vum Veronese gouf de Plaffong ënner dem François Lemoine fäerdeg.
11. November
Den '''11. November''' ass den 315. Dag (316. am Schaltjoer) vum Joer am Gregorianesche Kalenner.
Däitschen Zaldotekierfecht a Clausen
Den däitschen Zaldotekierfecht a Clausen läit laanscht d'Jules Wilhelm-Strooss, déi vu Clausen erop op de Kierchbierg féiert.
De Kierfecht besteet aus zwéin Deeler, déi op verschidden Niveauen am Hank leien. Op dem ieweschten Deel leien d'Griewer vun 205 Zaldoten aus dem Éischte Weltkrich. Hir Nimm stinn op zwou Placke bei der Trap déi op de Kierfecht erof féiert.
Op dem ënneschten Niveau fënnt een d'Griewer vun 262 Zaldoten aus dem Zweete Weltkrich. Déi aner Griewer op dësem Niveau stamen aus dem Krich vun 1813 géint den Napoleon. Méi spéit goufen do an de Joren 1815-1866, an der Zäit vun der preisescher Garnisoun, Offizéier an Zaldote begruewen, déi an der Garnisoun gestuerwe waren. Do kommen nach d'Affer vum Franséisch-Preisesche Krich vun 1870-1871 derbäi.
De Volksbund Deutsche Kriegsgräberfürsorge këmmert sech ëm den Ënnerhalt vun de Griewer a Clausen an ëm déi um däitschen Zaldotekierfecht zu Sandweiler.
Trip-Hop
Trip-Hop ass e Musekstil, dee säin Ursprong Ufank den 1990er an der Undergroundmusekszeen vu Bristol huet.
De Genre deelt de konstanten a repetitive Beat vun Downtempo (relaxer elektronescher Musek mat niddreger Intensitéit), mee ass e bësse méi komplex an der Struktur, an där vill Sampling agesat a wéi bei allen Electronica-Musekgenren och vill mat Effektapparate geschafft gëtt. Den Tempo läit bei zirka 80 BPM an d'Beater evoquéieren dacks eng verdreemten an heiansdo liicht däischter Atmosphär.
Den Term gouf fir d'éischt an der Zäitschrëft Mixmag an engem Artikel iwwer den DJ Shadow benotzt, mee et huet bis Mëtt den 1990er gedauert bis e sech etabléiert hat an déi ganz emergéierend Downtempo-Zeen vu Bristol mat Gruppe wéi Massive Attack a Portishead abegraff huet, déi spéider grousse kommerziellen Erfolleg a Groussbritannien haten.
Canton de Nîmes-6
De Canton de Nîmes-6 ass eng fréier franséisch administrativ Andeelung am Arrondissement Nîmes, am Departement Gard an der Regioun Occitanie.
2001
D'Joer 2001 huet op engem Méindeg ugefaangen.
Canton de La Vistrenque
De Canton de La Vistrenque ass eng fréier franséisch administrativ Andeelung am Arrondissement Nîmes, am Departement Gard an der Regioun Occitanie.
Allesfrësser
Allesfrësser, och Omnivoren, Polyphagen oder Pantophagen nennt een Organismen, meeschtens Déieren, deenen hir Alimentatioun net spezialiséiert ass, (laténgesch omnivorus, „deen alles frësst“). Meeschtens ginn domat déi Déiere bezeechent, déi sech relativ ausgeglach sou gutt vu Planze wéi och vun Déieren ernieren. De Begrëff ass wëssenschaftlech awer net exakt definéiert, an et gëtt och keng prezis Ofgrenzung vun „Allesfrësser“ zu „Fleesch“- (Karnivoren) resp. zu „Planzefrësser“ (Herbivoren).
Zu den typeschen Allesfrësser ginn ënner anerem gezielt: Kakerlaken bei den Insekten, bei de Vullen d'Kuebevullen, d'Méiwen a verschidde Spatzevullen, bei de Mamendéiere verschidde Bierenaarten, vill Maarderaarten, Schwäin, Schimpansen an d'Mënschen.
Leodegar vun Autun
De Leodegar vun Autun, och Leodgar, Lutgar, Léger, Leodigar genannt, gebuer ëm 616, a gestuerwen den 2. oder 3. Oktober 679, war vu 659 bis 674 Bëschof vun Autun.
Hie war aus enger nobler merowengescher Famill a gouf am Palatium vum Clotaire II. groussgezunn, a vu sengem Hallefbrudder, dem Bëschof Dedo vu Poitiers zum Geeschtlechen ausgebilt. Ënner der Herrschaft vum Clotaire III., koum hien op deem säin Haff, wou e groussen Afloss hat.
Hie gouf helleggesprach a gëtt als Märtyrer veréiert.
Eech zu Biereng
Déi bemierkenswäert Eech zu Biereng ass eng Wantereech (Quercus petraea, chêne rouvre ou chêne sessile, Trauben- oder Wintereiche) déi am Nordoste vu Biereng op engem opfällege Fiels vum Lëtzebuerger Sandsteen, der Kluckelay, steet.
Kierch vu Chivres
D'Kierch vu Chivres steet an dem klenge Bauerenduerf Chivres am franséischen Departement Côte-d'Or an der Bourgogne.
Eech zu Biereng
D'Eech ass bemierkenswäert wéinst deem dominanten Androck deen si op 'hirem' Fiels mécht. Si ass duerch Arrêté ministériel vum 29. Mäerz 1974 als Nationalmonument klasséiert.
Kierch vu Chivres
D'Gebai stammt aus dem 15. Joerhonnert an ass dem hellege Leodegar vun Autun geweit.
Eech zu Biereng
De Bam ass sécher däitlech méi al wéi seng Gréisst an d'Déckt vum Stamm et uweisen, dëst well déi dënn Buedemschicht um Fiels net genuch Waasser fir e normale Wuesstum späichere kann. D'Wuerzele vun der Eech sinn op der Sich no Fiichtegkeet duerch d'Splécke bis un d'Basis vum Fiels gedrongen, wou se zum Deel aus dem Fiels eraus gewuess sinn.
Kierch vu Chivres
An der Kierch stinn dräi Statue vun deem Patréiner.
Eech zu Biereng
D'Eech fënnt ee wann een zu Biereng d'Strooss op de Bierengerbierg (ass zu Biereng ausgeschëldert) eropfiert, a sech op der Kräizung uewen am Hank riets hält. Ronn 500 m duerno fënnt een de Bam riets vum Wee.
Den Ëmfank vum Stamm um Fouss vun der Eech huet follgendermoossen zougeholl:
Geographesch Koordinaten:
Jean-Marie Kieffer
De Jean-Marie Kieffer, gebuer 29. September1960 zu Réimech a gestuerwen den 8. Mäerz 2023, war e lëtzebuergesche Komponist, Organist a Lycéesprofesser.
Hien huet zu Köln op der Musikhochschule Schoulmusek, Tounsaz a Gesank, mam Haaptfach Uergel beim Prof. Dr. Ludger Lohmann, studéiert, an ausserdeem zu Bonn Theologie. Vun 1985 bis 2012 war hie Professer fir Musek a Relioun am Iechternacher Kolléisch. 2012 gouf hien als "Professeur-chargé de mission" um Ministère de l'Education Nationale zoustänneg fir Schoulentwécklung a fir d'Koordinatioun vun de kulturellen Akivitéiten am Schoulwiesen.
Donieft war hie vun 1986 bis 2014 Titularorganist vun der Iechternacher Basilika, bis datt en am Juli 2014 dat Amt un de Paul Kayser ofgetrueden huet. Hien huet och bis 2004 bal 20 Joer laang d'Uergelklass an der Iechternacher Museksschoul geleet, bis datt en och do vum Paul Kayser ersat gouf.
Am Fréijoer 2012 gouf hie President vum Verwaltungsrot vum INECC Lëtzebuerg.
Donieft war hien als Sänger, Arrangeur a Komponist gefrot:
Hie war de Papp vun der lëtzebuergescher Schauspillerin an Theaterpedagogin Julie Kieffer.
Yslaire
Den Yslaire mam richtegen Numm Bernard Hislaire, gebuer den 11. Januar 1957 zu Bréissel ass e belsche Comicszeechner an Zeenarist.
De Kënschtlernumm Yslaire huet hien 1986 ugeholl.
Mosbacher Sande
D'Mosbacher Sande oder Mosbach-Sande si Sedimenter aus der Äiszäit déi vum Rhäin, dem Main a vu Baachen aus dem Taunus stamen.
Se sinn um Territoire vun der fréierer Uertschaft Mosbach tëscht Wiesbaden a Biebrich.
D'Mosbacher Sande sinn eng vun de bedeitendste Plazen an Europa, wou Fossilie vun Äiszäitdéiere fonnt goufen.
Alderamin (Stär)
Den Alderamin ass de Stär α Cephei am Stärebild Cepheus. Den Alderamin huet eng visuell Magnitude vu +2,6 mag a gehéiert zu der Spektralklass A7. Den Alderamin ass ronn 7.600 Kelvin waarm a seng Liichtkraaft ass 18.000-mol méi grouss wéi déi vun eiser Sonn. Et ass e Wäissen Zwerg, mat dem 2,4 fachen Duerchmiesser vun eiser Sonn. Seng Distanz zu eis läit bei 52 Liichtjoer.
Koordinaten (Equinoxe J2000.0)
Pius Bonifacius Gams
De Pius Bonicatius Gams gebuer den 23. Januar 1816 zu Mittelbuch a Württemberg, a gestuerwen den 11. Mee 1892, zu München, war en däitsche kathouleschen Theolog.
Hie war vun 1847 u Professer fir Theologie a Philosophie um Seminaire zu Hildesheim, an ass 1855 an d'Benediktinerklouschter St. Bonifaz zu München agetratt.
Wierker (Auswiel)
Stuttgart
Routbaach (Baach)
D'Routbaach op de Landkaarten och als Roudbaach agedroen ass eng lëtzebuergesch Baach am Kanton Réiden an e lénksen Niewefloss vun der Atert
D'Routbaach entsteet aus dem Zesummefloss vun der Folschter Baach an der Hueschterbaach ongeféier 800 Meter méi héich wéi d'Horas op enger Héicht vun 308 Meter (Héicht ACT).
Si leeft vun do no Westen an op der Horas kritt se d'Waasser vun der Breschterbaach dobäi. Da geet et no Südweste bis viru Proz wou vu lénks nach d'Bëschruederbaach draleeft. Zu Proz leeft se ënner dem CR116 erduercht, an da weider laanscht Biebereg op Platen. 300 Meter hanner Platen leeft se ënner der N 12 erduercht. Do gouf hiert Waasser vun engem Millegruef ugezaapt fir d'Iewerlenger Millen ze dreiwen. 800 Meter weider leeft se dann ënner der N 22 erduerch fir gläich duerno op enger Héicht vun 250 Meter an d'Atert ze lafen.
D'Routbaach ass ronn 6,1 Kilometer laang.
Canton d'Elne
De Canton d'Elne ass eng fréier franséisch administrativ Andeelung am Arrondissement Perpignan, am Departement Pyrénées-Orientales, an der Regioun Occitanie.
Lëscht vun de Kammermusek-Ensembelen
Dës Lëscht vun de Kammermusek-Ensembelen ass en Deel vun de Referenztabellen.
Cambridge (Massachusetts)
Cambridge [] ass eng Stad am US-Bundesstaat Massachusetts. De facto ass se awer en eegestännegen Deel vu Boston. Si huet hiren Numm vu Cambridge an England, der Stad, wou hir Grënner studéiert haten (Universitéit Cambridge). Cambridge ass bekannt duerch d'Harvard Universitéit an de Massachusetts Institute of Technology. No der Vollekszielung am Joer 2000 hat d'Stad eng Populatioun vun 101.355 Awunner. De Pendler gëtt an dëser Zuel keng Rechnung gedroen.
12. November
Den '''12. November''' ass den 316. Dag (317. am Schaltjoer) vum Joer am Gregorianesche Kalenner.
Pol Hoffmann
De Pol Hoffmann, gebuer den 28. September 1954 an der Stad Lëtzebuerg, ass e lëtzebuergesche Schoulmeeschter a Schauspiller.
Cambridge
Et gëtt méi Stied, déi Cambridge heeschen:
Eugène Joseph Verboeckhoven
Den Eugène Joseph Verboeckhoven, gebuer den 8. Juli 1799 zu Warneton a Westflanderen, a gestuerwen den 20. Januar 1881 zu Bréissel, war e belsche Moler, deen zu der Schoul vun de belsche Romantiker gerechent gëtt an deen duerch seng realistesch Déierebiller bekannt ginn ass, Biller, déi haut e grousse Wäert hunn.
Mathias Tresch
De Mathias Tresch, gebuer den 8. Mee 1876 zu Lëntgen a gestuerwen den 31. Oktober 1942 an der Stad Lëtzebuerg, war e lëtzebuergesche Journalist a Schrëftsteller.
No der Première (1897) am Kolléisch, huet de Mathias Tresch zu Paräis a Berlin Romanistik a Philologie studéiert, a gouf duerno Enseignant op der Industrie- an Handelsschoul zu Esch-Uelzecht, an duerno an der Stad Lëtzebuerg.
Hien huet reegelméisseg an Zäitschrëften an Zeitunge wéi Les Cahiers Luxembourgeois, L'Indépendence Luxembourgeoise, Jongheemecht a La Grive publizéiert. Donieft huet hie pedagogesch Wierker geschriwwen, wéi Grammaire théorique et pratique de la langue française a Lettres sur l'éducation.
Ënner de Pseudonymer Ignotus a Leo Montanus huet hien och antiklerikal Texter geschriwwen, dorënner Aus dem Tagebuch einer hysterischen Nonne oder: wie das Wundermädchen Klara Moes (1832-1892) Luxemburger Bischöfe stürzte und auf den Thron brachte. Weiderhin huet de Mathias Tresch sech fir Lëtzebuerger Folklor a Bräich intresséiert, absënns fir Vollekslidder; fir La Chanson populaire luxembourgeoise krut en e Literaturpräis.
Hie war Sekretär vun der APESS, Matgrënner vun de Volleksbildungsveräiner (1908) an der SELF (1934). Ausserdeem war e Membre correspondant vun der Sektioun fir Linguistik, Folklor an Onomastik vum Institut grand-ducal a vun 1936 u Member vun der Société des Gens de Lettres de France.
De Mathias Tresch war de Mononk vum Théo Kerg.
Autobunn
Eng Autobunn ass eng Strooss, déi konzipéiert ass fir motoriséiert Gefierer iwwer enger gewësser Minimalvitess. Se besteet aus op d'mannst zwou Bunnen an all Richtung. Dës sinn duerch eng Mëttelsträif (déi dacks duerch eng Leitplank oder eng sougenannt Kalifornesch Mauer verstäerkt ass), getrennt, an et gëtt keng Kräizungen op engem Niveau. Meeschtens hunn Autobunnen zousätzlech eng Stand- oder Pannespuer oder -sträif.
Déi éischt Autobunn zu Lëtzebuerg war d'Strooss tëscht der Rouder Bréck an dem Fluchhafe Lëtzebuerg um Findel, den haitege Boulevard Kennedy um Kierchbierg, deen zanterhier nees zeréckgebaut gouf. Dat zweet Deelstéck, an dat éischt dat haut nach als Autobunn benotzt gëtt, war d'Streck tëscht Esch-Uelzecht a Steebrécken, Deel vun der spéiderer Autobunn A4.
Joseph Kutter
De Joseph Kutter, gebuer den 12. Dezember 1894 am Scheedgesbierg an der Stad Lëtzebuerg, an do gestuerwen den 2. Januar 1941, war ee vun de bedeitendste lëtzebuergesche Moler.
Hie war de Brudder vum Fotograf Édouard Kutter sen. an de Papp vum Cheemiker Dolphe Kutter.
Säi Liewen
Wéi en 1924 zu Lëtzebuerg am Salon vum Cercle Artistique ausgestallt huet, krut en ze spieren, datt wéineg Versteesdemech fir säi kënschtleresch Talent do war. Zäit senges Liewens huet de Joseph Kutter drënner gelidden, datt e keng Unerkennung fonnt huet. Hien huet dann och 1927 mat aneren Artisten d'Sezessioun gegrënnt.
1929 huet hien eng Rees a Südfrankräich gemaach, wou hien d'Stied Cassis, Marseille an Toulon besicht huet. Dat Joer drop ass hien erëm a Südfrankräich gereest, ënner anerem op Cannes, Nice a Saint-Tropez.
Seng Biller charakteriséiere sech schonn am Ufank duerch éischter däischter Faarftéin, ginn dann, ënner dem Androck vum Paul Cézanne méi hell, dann, ënner dem Afloss vum Expressionismus, nees méi däischter. De Kutter huet Landschaftsbiller vu Venedeg, Saint Tropez a Calvi, an och Dierfer aus dem Éislek gemoolt. Hinnen entstréimt eng melancholesch Stëmmung; den Himmel oder den Hannergrond sinn däischtergréng oder schwaarz.
No den 1920er Joren huet hien nach just zwou Reesen an d'Ausland gemaach, nämlech an Holland (1934 op Amsterdam an 1939 op Enkhuizen); d'Biller, déi do entstane sinn, hunn e méi differenzéiert Faarwespill.
De Joseph Kutter ass den 2. Januar 1941 am Alter vu 45 Joer an der Stad Lëtzebuerg gestuerwen.
Galerie
<DIV ALIGN="CENTER">
</DIV>
Literatur
De Joseph-Émile Muller huet 1945, 1946, 1967 an 1981, am Ganze véier Monographien iwwer de Kutter erausginn.
Giraffidae
D'Famill vun de Giraffidae gehéiert zu der Uerdnung vun den Artiodactyla, dat sinn Hufdéieren déi e Puer Zéiwen hunn. Si ëmfaasst zwou Gattunge mat jeeweils just enger Aart: d'Giraff an den Okapi.
Digne-les-Bains
Digne-les-Bains ass eng franséisch Stad an d'Prefecture vum Departement Alpes-de-Haute-Provence an der Regioun Provence-Alpes-Côte d'Azur.
Digne läit op enger Héicht vu 525 - 1.713 Meter, am Dall vun der Bléone um Bord vun de Préalpes-de-Digne. D'Alstad läit op enger Kopp tëscht der Bléone an dem Torrent des Eaux-Chaudes.
Seng Awunner heeschen Dignois.
Lëscht vun de Weltierwen (Europa)
Dës Lëscht regruppéiert de Länner no d'UNESCO-Weltierwen um Kontinent Europa.
=A=
🇧🇬
=D=
🇩🇪
=E=
🇪🇪
=F=
🇫🇷
=G=
=H=
🇳🇱
=I=
🇮🇹
=K=
🇭🇷
=L=
🇱🇺
=M=
🇲🇪
=N=
=R=
🇷🇺
Fir weider Weltierwen a Russland kuckt och: Lëscht vun de Weltierwen an Asien
🇪🇸
=T=
🇹🇷
=U=
🇬🇧
=W=
🇧🇾
=Z=
Aciéries réunies de Burbach-Eich-Dudelange
D'Aciéries réunies de Burbach-Eich-Dudelange, besser bekannt ënner dem Kierzel ARBED, war e lëtzebuergesche Siderurgiegrupp mat internationaler Bedeitung. 1911 aus enger Fusioun entstane gouf aus der ARBED mat der Zäit fir d'éischt déi wichtegst Grupp am wichtegste Wirtschaftssekteur zu Lëtzebuerg an, no der Stolkris vun de 1970er Joren, schliisslech deen eenzege Stolproduzent am Land. D'ARBED ass 2002 iwwer eng Fusioun an deem neien europäesche Stolgrupp Arcelor opgaangen aus deem sengersäits 2006 ArcelorMittal ginn ass. Och zu deem Moment war déi fréier ARBED nach ëmmer dee wichtegste privaten Employeur zu Lëtzebuerg.
Virgeschicht a Grënnung
Och wann d'ARBED eréischt 1911 gegrënnt ginn ass, fänkt d'Geschicht vun dësem Grupp awer schonn am 19. Joerhonnert un. Den Urspronk kann een op 1838 datéieren, d'Joer an deem d'Bridder Metz d'Berbuerger Schmelz gepacht hunn. Hir Gesellschaft Metz & Cie huet 1846 d'Eecher Schmelz an 1865 d'Dummeldenger Schmelz gegrënnt.
Willy Vandersteen
De Willy Vandersteen, mam ganzen Numm Willebrord Jan Frans Maria Vandersteen, gebuer de 15. Februar 1913 zu Antwerpen a gestuerwen den 28. August 1990 zu Edegem, ass e flämesche Comiczeechner an Zeenarist. Hien ass ee vun de bekanntsten Zeechner vun der sougenannter École d'Anvers.
Aciéries réunies de Burbach-Eich-Dudelange
Virgeschicht a Grënnung
Zwanzeg Joer nom Doud vun der Grënnergeneratioun, war d'Fusioun vun de verschiddene Schmelzen e Wee fir e méi staarke Grupp op d'Been ze stellen. Wärend déi eenzel Schmelzen am 19. Joerhonnert dacks einfache Goss produzéiert a weiderverkaaft hunn, gouf et Ufank vum 20. Joerhonnert kloer datt d'Schmelzen Intressi haten de Goss an de Stol an hiren eegene Walzwierk weiderzeverschaffen an eng méi grouss Valeur ajoutée ze schafen.
Willy Vandersteen
De Vandersteen huet mat 26 Joer ugefaangen ze zeechnen, am Ufank haaptsächlech fir Zeitungen. Hien huet Biller fir iwwer dausend Titele gezeechent a fir 15 Serien.
En éischte grousse Succès hat hien an Däitschland mat dem Comic Bessy. 1945 huet hie mat der Serie Rikki en Wiske ugefaangen, déi spéider a Suske en Wiske ëmgedeeft gouf an an der franséischer Versioun ënner dem Numm Bob et Bobette erauskoum.
Aciéries réunies de Burbach-Eich-Dudelange
Virgeschicht a Grënnung
Zwéin Nokomme vun de Famillen Tesch a Metz, den Hubert Muller-Tesch an den Norbert Le Gallais, souzen an de Gremie vun den dräi Haaptgesellschaften, der Metz & Cie, der Société anonyme des Mines du Luxembourg et des Forges de Sarrebruck an der Société anonyme des Hauts-fourneaux et Forges de Dudelange. Déi richteg Pappe vun der ARBED sinn awer den Ingenieur Emile Mayrisch, deem seng Mamm eng Metz war an deen 1896 techneschen Direkter vun der Diddelenger Schmelz gi war, an de Jurist a Finanzexpert Gaston Barbanson, e Kandskand vum Victor Tesch a Fils vun engem Vice-gouverneur vun der Société générale de Belgique an zanter 1905 ee vun de Kommissäre vun der Diddelenger Schmelz.
Willy Vandersteen
1948 huet hien ugefaange fir de Journal Tintin ze schaffe mat der Publikatioun vu Le Fantôme espagnol. Ausser de Bänn vu Bob et Bobette huet hie beim Hergé de Comic Tijl Uilenspiegel gezeechent.
Aciéries réunies de Burbach-Eich-Dudelange
Virgeschicht a Grënnung
Sou war et 1909 zu Diddeleng, datt de Mayrisch dem Barabanson vu sengem Plang geschwat huet d'Diddelenger Schmelz, d'Dummeldenger an d'Eecher Schmelze souwéi d'Burbacher Schmelz an also och d'Metze Schmelz an enger Gesellschaft ze fusionéieren. De Projet war net onëmstridden. D'Direktere vun Dummeldeng a Burbach, den Norbert Le Gallais an den Edmond Weisdorff, waren net begeeschtert datt hir Poste mat der Fusioun u Wichtegkeet géife verléieren. De Projet war och sou scho komplizéiert genuch, souwuel um juristesche wéi um finanzielle Plang.
Willy Vandersteen
Vum Hergé krut hien de Spëtznumm Brueghel de la Bande dessinée.
De Willy Vandersteen ass de Pätter vum Johan De Moor deen 2008 de Präis vu Press Cartoon Belgium krut an de Bouf vum Bob de Moor ass.
Aciéries réunies de Burbach-Eich-Dudelange
Virgeschicht a Grënnung
Den 8. Juli 1911 hunn d'Verwaltungsréit an d'Kommissäre vun den dräi betraffene Gesellschaften zu Bréissel decidéiert wéi d'Fusioun sollt oflafen:
Pit Wagner
De Pit Wagner, gebuer den 22. Januar 1954 an der Stad Lëtzebuerg, ass e lëtzebuergesche Konschtschafenden.
Vun 1976 bis 1979 huet hien op der Gerrit Rietveld Academie zu Amsterdam Konscht studéiert. Hie beschäftegt sech mat Zeechnungen, Molerei, Gravure, Lithographie a Skulpturen.
Aciéries réunies de Burbach-Eich-Dudelange
Virgeschicht a Grënnung
Dëse Projet gouf eestëmmeg vun den dräi Generalversammlungen ugeholl an den 30. Oktober 1911 ass d'ARBED gebuer.
D'Gesellschaft gouf zu Bréissel op der Bourse cotéiert. An de Bicher war d'ARBED dee Moment 30.622.430 Frang wäert. D'Actionnariat vun der ARBED wier vun Ufank u wäit gestreet gewiescht, virun allem zu Lëtzebuerg an an der Belsch. Déi puer grouss Aktionäre, virun allem d'Nokomme vun de Famille Metz an Tesch, hätten och zesummen ni eng Majoritéit gehat. Enn 1912 louch den Aktiëcours bei 1.790 belsch Frang.
De Verwaltungsrot gouf vum Hubert Muller-Tesch presidéiert. De Charles-Jean Simons war Vizepresident an den Tony Dutreux, den Auguste Laval, den Norbert Le Gallais, de Léon Barbanson, den Numa Ensch, den Adolphe Schmit, de Léon Metz, den Adolphe Ziane, de Georges Dewandre an de Gaston Barbanson Memberen. De Gaston Barbanson gouf 1919 President vum Verwaltungsrot.
Nieft de Schmelzen hunn déi dräi Gesellschaften och hir Minekonzessiounen zu Lëtzebuerg an a Loutrengen an d'ARBED abruecht. Zu Lëtzebuerg hunn hinnen am Ganze 485 Hektar Terrain gehéiert, fir 308 Hektar hate si Minekonzessiounen a fir 282 Hektar Extractiounsrechter, am Ganzen also 1.075 Hektar. A Loutrengen hate si Konzessiounen oder Bedeelegungen u Konzessioune fir 2.710 Hektar.
D'ARBED ass 1911 awer nach laang net gläichbedeitend mat der lëtzebuergescher Siderurgie wéi dat spéider mol sollt ginn. Si produzéiert zu deem Moment eng 31 % vum Goss deen am Land hiergestallt gëtt. Den Ëmsaz läit bei ronn 360 Millioune Frang. 1913 produzéiert d'ARBED 415.645 Tonne Stol zu Lëtzebuerg an huet 7.000 Mataarbechter.
NGC 6584
Den NGC 6584 ass e Kugelstärekoup, deen op enger Distanz vun 43.700 Liichtjoer am Stärebild Telescopium läit. Den NGC 6584 huet eng visuell Magnitude vu +9,20 mag an e Wénkelduerchmiesser vu 7,9'.
Georges Urwald
De Georges Urwald, gebuer den 13. Mäerz 1971 an der Stad Lëtzebuerg, ass e lëtzebuergesche Komponist, Arrangeur, Museker, Musekspedagog an Editeur. Hien ass zanter 2004 Professer fir éducation musicale am Iechternacher Kolléisch. Nieweberufflech ass hien an enger Rei vu Museksprojeten a -gruppen aktiv. Mat ënnerschiddleche Formater frëscht hien zanter 2011 d'Lëtzebuerger Lidderkultur op. Zu Gréiwemaacher leet hien de Stued Theater.
Formatioun
De Georges Urwald huet op der Musekshéichschoul zu Köln Schulmusik (mat Haaptfach Kierchenuergel) an Jazzinstrumentalpedagogik (Haaptfach Piano), an op der Kölner Universitéit Fachpedagogik studéiert.
Säi Liewen
Vun 1984 bis 2016 war hie Pianist vum Kanner- a Jugendchouer Muselfénkelcher vu Gréiwemaacher, wou hie säin éischte Kontakt mat Begleeden, Arrangéieren an Improviséieren kritt hat. No sengem Auslandsstudium huet hien zu Lëtzebuerg beim Salonorchester Les Salonnards (1997-2005), beim Tangosquintett La Boca (2003-2007), am Ensembel Lettres ronderëm de Liddermécher Michel Clees an als Komponist a Pianist an der Raquel Barreira Acoustic Group gespillt. Tëscht 1998 an 2009 war hie reegelméisseg als Pianist a Komponist vum Lëtzebuerger Jazztrio Garlicks op Festivallen am Land an am Ausland ze héieren. Garlicks bréngt 4 CD-Alben eraus: Mutant Standards (2001), Mosaiamo (2003), Cold Rain (2005), Live at l'inouï (2007)
Säin Duo-Projet mat der Lëtzebuerger Saxophonistin Nadine Kauffmann, an deem klassesch Musek mat Improvisatioun kombinéiert gouf, huet zanter 2004 Quadrivium geheescht. Hir éischt Produktioun war en Hommage un d'Kastraten: Il Canto dell'Usignolo, fir Sopran Saxophon an Cembalo, hir zweet huet de Moler Pieter Brueghel a säin Tableau Déi hollännesch Spréchwierder (1559) mat Baritonsaxofon an Harmonium geéiert. Am Beräich vu Musekstheaterproduktiounen a Lëtzebuerger Sprooch schafft hie mat Lëtzebuerger Auteure wéi Jemp Schuster, Henri Losch, Guy Rewenig a Roland Gelhausen zesummen. 2004 huet hien de Musekstheaterveräin Rhäifränsch an d'Liewe geruff, deen et sech als Zil gesat huet, nieft lëschtege Lëtzebuerger Owenter, nei lëtzebuergeschsproocheg Musekstheaterproduktiounen an Optrag ze ginn a selwer ëmzesetzen. Fir säi Schoulchouer schreift hie 'jugendlech' Lidder a Lëtzebuerger Sprooch, déi bis elo op den CDen Huddel a Fatz (2010), Wëlls de mat mer gon? (2011), DinA4-Kand (2012), iKnëff (2013), Mir hu Paus (2014), Wousst der schonn? (2016) an Ha Ha Ha (2017) erauskomm sinn.
Zanter 2008 féiert hien zu Gréiwemaacher de private Stued Theater fir Lëtzebuerger Klengkonscht, deen hien am alen Atelier vu sengem Grousspapp, dem Jean-Pierre Urwald ageriicht huet. Aus de Stued-Theater-Produktioune gi reegelméisseg nei Opnamen, Programmer an Ensemblen ervir, sou z. B. am Joer 2011 de Gesanksquintett d'Cojellico's Jangen, an deem hie Lëtzebuerger 'Schlager' am Stil vun de 'Comedian Harmonists' arrangéiert a matséngt. Fir de Stued Theater bréngt hien och reegelméisseg thematesch Lëtzebuerger Lidderhefter eraus.
Op pedagogeschem Plang produzéiert hie reegelméisseg fachiwwergräifend, sougenannt 'Wëssens- a Léierlidder' fir déi offiziell Schoulprogrammer, fir den Intressi an d'Memoriséiere beim Schüler ze verstäerken. 2013 huet hie mat der Ënnerstëtzung vum Kultur- an Erzéiungsministère d'didaktisch Heftserie iwwer d'Lëtzebuerger Kultur De Litty fir Grondschoulen a Lycéeën, initiéiert. 2020 ass säin éischt Lëtzebuerger Pianosheft vum Museksverlag Blueorangemusic publizéiert ginn. En ettlech vu senge Chouerarrangementer vu Lëtzebuerger Lidder si bei LMP (Luxembourg Music Publishers) verluecht.
An Zesummenaarbecht mam Lëtzebuerger Schauspiller a Regisseur Dan Tanson ass am Joer 2014 de Kannerprojet De Kapitän Mullebutz a seng Séisswaassermatrousen entstanen. 2018 huet hie mam Clown Joe Del Toe den Duo FLOTT gegrënnt an 2019 mat méi grousser Besetzung den Ensembel georges urwald & FLOTT, fir deen hien nei Lëtzebuerger Lidder an Instrumentalkompositioune schreift (CD a Vinyl 1971, 2021). Mam Perkussionist Franck Hemmerlé improviséiert hien iwwer populär Lëtzebuerger Geleeënheetslidder uechter d'Joer, vu Liichtmëssdag bis Chrëschtdag (CD DIK, 2020). 2020 hunn de Serge Tonnar (Gesank) an de Georges Urwald (Piano) hiren éischten Album Aus der Heemecht erausbruecht: radikal Neiinterpretatioune vu Lëtzebuerger Klassiker aus dem 19. Joerhonnert.
FC Wolz 71
Den FC Wolz 71 (offiziell F.C. Wiltz 71) ass e lëtzebuergesche Foussballclub vu Wolz. De Veräin ass 1971 aus der Fusioun vun de Clibb aus der Wëlzer Gemeng, der Union Sportive Niederwiltz vun Nidderwolz an dem Gold a Ro'd Wiltz vu Wolz selwer entstanen. 1976 huet sech dunn nach de Foussballclub vu Wegdichen, d'Arminia Weidingen dem Fusiounsveräin ugeschloss.
D'éischt Ekipp vu Wolz ass 1972/73 an d'éischt Divisioun, 1978/79 dunn an d'Éierepromotioun gestigen. 1981/82, nëmmen eng zéng Joer no der Fusioun, hunn déi Wëlzer hir éischt Saison Nationaldivisioun gespillt. Zanterhier ass de Club zwar véiermol aus der ieweschter Divisioun erausgerutscht (1985, 1987, 1992, 2001), huet sech awer meeschtens ni ze laang an der Éierepromotioun opgehalen a bis ewell ëmmer nees den Opstig zeréck an d'Nationaldivisioun gepackt. An der Saison 2015/16 huet de Veräin fir d'lescht an der BGL Ligue gespillt.
Wolz huet nach ni bei enger europäescher Clubkompetitioun matmaache kënnen.
D'Championatsmatcher vun der éischter Ekipp goufe bis Oktober 2015 um Terrain Géitzt zu Nidderwolz gespillt. Den Terrain war am Ganze fir 2 000 Leit zougelooss, wouvunner 500 Plaze Stéiplazen op der Tribün waren. Net wäit vum Haaptterrain ewech louch en zweeten Terrain mat syntheeteschem Wues. Dës Terraine maache Plaz fir e Wunnquartier.
Nationale Palmarès
Coupe de Luxembourg:
Sidney Bechet
De Sidney Bechet, gebuer de 14. Mee 1897 zu New Orleans a gestuerwen de 14. Mee 1959 zu Garches, war e kreolesche Sopransaxophonist a Klarinettist.
De Sidney Bechet war nieft dem Jelly Roll Morton an dem Louis Armstrong dee wichtegste Solist vun de fréie Jore vum Jazz, besonnesch dem New Orleans Jazz. Als Klarinettist a Saxophonist gouf e Virbild fir vill aner Jazzmuseker, zum Beispiell den Johnny Hodges, de Buster Bailey an den Jimmy Noone. Hie war virun allem a Frankräich populär, well en do manner dem alldeegleche Rassismus ausgesat war, wéi an den USA.
Gespär
E Gespär ass bei Holzkonstruktiounen en Drowierk, bei deem d'Haaptlaascht déi op den Drodunne läit duerch schréi Verstriewungen opgeholl gëtt, an doduerch gläichméisseg op d'Maueren, Sailen, oder aner Opleeër weidergeleet gëtt.
Sidney Bechet
Besonnesch nom Zweete Weltkrich huet d'Paräisser Jugend, bei där den Existenzialismus grad en vogue war, hien als le dieu veréiert. Mat Stécker wéi Petite fleur oder Dans la rue d'Antibes gouf hien och beim grousse Public bekannt.
Gespär
Gespärer ginn am Hausbau fir Daachkonstruktioune gebraucht, besonnesch bei Diech mat besonnesche Formen, déi net direkt duerch Maueren oder aner Stäipe gedroe ginn, an am Bréckebau.
Sidney Bechet
Am Januar 1957 ass hien am Hotel Sporting zu Lëtzebuerg mat dem franséischen Orchester André Reweliotty opgetrueden.
Gespär
D'Gespär fënnt een awer och am moderne Stolbau, a bei Eisebëtongskonstruktiounen am Bréckebau. Eng einfach Form vu Gespärer am Bréckebau sinn d'Fachwierkkonstruktiounen. Stäipe vun der rouder Bréck, sinn am Fong näischt anescht wéi e modernt stole Gespär.
Sidney Bechet
CD-Tipp
The Legendary Sidney Bechet (Bluebird) op Bluebird RCA, Aspillungen aus den 30er an de fréie 40er Joren; mat Klassiker wéi Muskrat Ramble, Strange Fruit, What Is This Thing Called Love, Maple Leaf Rag, Mood Indigo an dee legendäre The Sheik of Araby vun 1941, deen éischte Versuch vun Overdubbing op Schallplack bei deem de Bechet zwee Saxophonen, Klarinett, Bass, Batterie a Piano spillt.
Gespär
A groussen Hale bestinn hëlze Gespärer hautdesdaags dacks aus geläimten Dunnen, Läimbënneren, déi duerch hir besonnesch Konstruktioun amstand sinn grouss Drowäiten ze garantéieren. Och am Bréckebau ginn dës agesat. Gespärer aus geläimten Dunnen hunn den Avantage datt se am Fall wou ee Feier ausbrécht, net sou séier zesummebriechen, wéi stole Konstruktiounen, déi sech béien, soubal wéi se eng gewëssen Temperatur kréien, ouni datt emol eng Flam drukënnt.
Sidney Bechet
Um Spaweck
D'Websäit vun der The Sidney Bechet Society, Ltd.
13. November
Den '''13. November''' ass den 317. Dag (318. am Schaltjoer) vum Joer am Gregorianesche Kalenner.
Alkurah (Stär)
Den Alkurah (arab. "d'Bless") ass de Stär ξ Cephei (Xi Cephei). Den Alkurah gehéiert zu der Spektralklass A3/6Vm an huet eng visuell Magnitude vu +4,29 mag. Seng Distanz zu der Äerd ass zirka 100 Liichtjoer. Aner Nimm sinn: Alkirdah, Al Kirduh
Koordinaten (Equinoxe J2000.0)
Chivres
Chivres ass eng franséisch Uertschaft a Gemeng am Departement Côte-d'Or an der franséischer Regioun Bourgogne-Franche-Comté.
Dat klengt Bauerenduerf läit op enger Héicht vun 182 Meter am Dall vun der Saône, ongeféier 20 km vu Beaune ewech.
Arrondissement Lens
Den Arrondissement Lens ass eng franséisch administrativ Andeelung am Departement Pas-de-Calais an der Regioun Hauts-de-France.
Den Haaptuert ass Lens.
Den Arrondissement setzt sech aus 17 Kantonen zesummen:
Santiago Calatrava
De Santiago Pevsner Calatrava Valls, kuerz Santiago Calatrava, gebuer den 28. Juli 1951 zu Valencia, ass e weltwäit bekannte spueneschen Architekt a Bauingenieur. Eent vu sengen Haaptwierker ass d'Ciutat de les Arts i les Ciències, d'Cité vun de Kënscht a Wëssenschaften zu Valencia.
Alouette II
D'Alouette II ass e liichte Méizweckhelikopter dee vun dem franséische Fligerconstructeur Sud-Aviation gebaut gouf. Et ass den éischten Helikopter op der Welt dee vun enger Gasturbinn ugedriwwe gouf.
Heeschbreg
Heeschbreg ass eng Uertschaft an der Gemeng Bech, déi virun allem duerch d'Heeschbreger Bildchen bekannt ass.
Geographie
Heeschbreg läit nërdlech vun der Schanz, an engem klengen Dall, duerch dat den Heeschbreger Wee leeft. D'Haiser sinn net laanscht Strooss, mä riets a lénks dovun, zum Deel e bëssen den Hang erop.
Geschicht
D'Géigend ëm Heeschbreg war schonn an der Bronzezäit bewunnt: An den 1960er Jore gouf beim Heeschbreger Bildchen eng stengen Aaxt aus där Zäit fonnt.